पाएं अपने शहर की ताज़ा ख़बरें और फ्री ई-पेपरडाउनलोड करें
जिले में वैक्सीनेशन का इंतजार कर रहे 18 साल से लेकर 44 साल तक के लोगों को अभी और इंतजार करना पड़ेगा। शनिवार शाम तक जिले के स्वास्थ्य विभाग के पास पर्याप्त वैक्सीन नहीं पहुंची है और ये भी नहीं पता कि वैक्सीन की खेप कब तक आने की संभावना है। इस कारण से स्वास्थ्य विभाग की ओर से एक मई से शुरू किया जाने वाला 18 प्लस का टीकाकरण अभियान शुरू नहीं हो पाया। हालांकि जिले के स्वास्थ्य विभाग के पास को-वैक्सीन व कोविशील्ड की डोज का स्टॉक है। यह स्टॉक उन लोगों के लिए रखा हुआ है जिनको दूसरी डोज समय के अनुसार दी जानी है। इसलिए स्वास्थ्य विभाग एक मई से शुरू होने वाला 18 प्लस टीकाकरण अभियान शुरू नहीं पाया। सीएमएचओ डॉ. अशोककुमार यादव ने बताया कि उनके पास अभी पर्याप्त मात्रा में वैक्सीन नहीं पहुंची हैं।
जो वैक्सीन का स्टॉक है वो उन लोगों को लगाई जा रही है जिन्हें एक डोज पहले लग चुकी है। हमारे पास जैसे ही वैक्सीन की खेप आ जाएगी। उसके बाद सरकार के निर्देशानुसार योजना बनाकर जिले के 18 प्लस के लोगों को टीकाकरण अभियान शुरू कर दिया जाएगा।युवाओं में उत्साह, लेकिन अभी करना होगा इंतजार:जिले में कोरोना संक्रमित मरीज लगातार बढ़ रहे हैं। कोरोना के घातक संक्रमण से बचाव को लेकर लोगों में वैक्सीनेशन के प्रति रुझान भी बढ़ा है, बावजूद वैक्सीन की कमी लोगों के उत्साह को रोक रही है। पर्याप्त वैक्सीन के अभाव में कई जिलो में शनिवार से 18 प्लस के लोगों का वैक्सीनेशन नहीं हो पाया।
उल्लेखनीय है कि कोरोना संक्रमण काल के बाद 16 जनवरी से जिले में टीकाकरण शुरू हुआ।पहले चरण में हेल्थ वर्कर व फ्रंटलाइन वर्कर, दूसरे चरण में 60 साल से अधिक आयु और 45 साल से ज्यादा आयु वाले जिन्हें कोई गंभीर बीमारी थी, उन्हें वैक्सीन लगाई गई। कुछ दिन बाद संक्रमण से बचाव व रोकथाम को लेकर सरकार की ओर से 45 से 59 साल के सामान्य लोगों को भी टीकाकरण कार्यक्रम में शामिल किया गया। इसके बाद केन्द्र सरकार की ओर से एक मई से 18 प्लस के युवाओं को टीकाकरण किए जाने की घोषणा की गई थी। हालांकि प्रदेश के कुछ जिलों में सांकेतिक रूप से 18 प्लस के टीकाकरण की शुरुआत भी हुई।
टोंक|जन अनुशासन पखवाडे और वीकेंड कर्फ्यू की सख्ती का असर शनिवार को बाजार और मुख्य चौराहों पर साफ नजर आया। सुबह 11 बजे बाद पुलिस प्रशासन की गाड़िया दौड़ने से पहले से ही दुकानदार अपने-अपने प्रतिष्ठान बंद कर घर पर लौटने लगे और घंटाघर, छावनी, पटेल सर्किल, सवाईमाधोपुर चौराहों, बड़ा कुआ चौराहा सहित विभिन्न चौहारो और बाजार में सन्नाटा पसरा दिखाई देने लगा। घरो से काम से निकले लोगों से भी पूछताछ करने के बाद ही बाजार में जाने दिया गया।
वही नगर परिषद ओर से शुरु की गई शव गंतव्य पहुंचाने वाली निशुल्क एंबूलेस सेवा सहित अन्य एंबूलेंसों जरिए अस्पताल से मृतको के शवों को कोविड़ प्रॉटोकॉल से पहुंचाया गया। इससे पूर्व हाउसिंग बोर्ड काॅलोनी में जन अनुशासन पखवाड़े के तहत जीरों मोबेलिटी को लेकर तहसीलदार रामपाल मीणा, पुरानी टोंक थानाधिकारी त्रिलोकसिंह सहित अन्य अधिकारियों ने लोगों से चर्चा कर कोविड़ गाइडलाइन की पालना करने और मास्क लगाकर रहने की अपील की हैं।
बेपरवाह लोगों के किए चालान देवली| जन अनुशासन पखवाड़े की नई गाइडलाइन के तहत शनिवार को पूरे दिन भले ही देवली शहर बंद हो गया हो लेकिन बेपरवाह लोग अब भी कोरोना संक्रमण को लेकर बेपरवाही नजर आ रहे हैं। पुलिस प्रशासन ने हालांकि कार्रवाई करते हुए जहां 30 लोगों के खिलाफ सोशल डिस्टेंस को लेकर मास्क नहीं लगाने को लेकर चालान किए हैं। वही एमबी एक्ट में वाहनों को भी जप्त किया गया है। शनिवार की सुबह से ही प्रशासन मुस्तैद नजर आया। इस दौरान खुलने वाली दुकानों को पूर्ण रूप से बंद करवा दिया। केवल आवश्यकताओं की दुकान जैसे दूध व मेडिकल को ही शनिवार को छूट दी गई।
इस दौरान पुलिस व प्रशासन सख्त नजर आया लोगों को घर भेजते देखा गया। वही शक्ति भी नजर आई पुलिस ने बताया कि शनिवार को बंद के दौरान कोविड -19 गाइडलाइन की अवहेलना करने तथा बेवजह घूमने वाले लोगों के खिलाफ कार्रवाई कर 8 दुपहिया वाहन जप्त किए हैं। जिनसे जुर्माना वसूला है । देवली थाने में तैनात संदीप यादव ने बताया कि मोटर व्हीकल एक्ट की कार्रवाई करते हुए 21 दोपहिया वाहनों , 7 दोपहिया वाहनों सहित 8 दुपहिया वाहनों को जप्त कर 3500 रुपये का जुर्माना वसूला है।
चालान काट कर 444 लोगों से वसूला 69 हजार रुपए जुर्माना
बनेठा| बनेठा पुलिस ने कोरोना एडवाइजरी का पालन करते हुए सप्ताह भर में बिना मास्क वाले, सोशल डिस्टेंस की पालना नहीं करने वाले, सार्वजनिक स्थानों पर थूकने वाले तथा एमवी एक्ट की कार्रवाई के तहत लगभग 444 लोगों के चालान काट कर अब तक 69हजार 6सौ रूपये की राशि जुर्माने के तौर पर वसूल की गई है । थाना प्रभारी बाबूलाल टेपण ने बताया कि पुलिस ने 17 अप्रैल से 27 अप्रैल तक कोरोना एडवाइजरी की पालना नहीं करने पर ग्रामीणों के चालान काटकर 69 हजार छ सौ रुपए की राशि बतौर जुर्माना वसूली गई है ।
थानाधिकारी बाबूलाल टेपण ने बताया कि 17 अप्रैल से 27 अप्रैल तक की गई कार्रवाई में अब तक बिना मास्क के 20 व्यक्तियों से 10 हजार, सार्वजनिक स्थानों थूकने वालों 5 लोगों से ₹1000 जुर्माना राशि तथा सोशल डिस्टेंसिंग नहीं रखने पर 419 लोगों से ₹41900 की राशि बतौर जुर्माना वसूल की गई है । इसके साथ ही एमवी एक्ट में 105 वाहनों पर कार्रवाई कर ₹16700 का जुर्माना वसूल किया गया है । इस प्रकार 17 अप्रैल से 27 अप्रैल तक 10 दिवस के भीतर पुलिस द्वारा ₹69000 का चालान वसूल किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn